
Teitl- Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).  

Yn ystod yr aseiniad byddaf yn trafod sut byddwn yn cefnogi dysgwr yn y dosbarth sy’n cael ei effeithio gan rwystr. Gan ddilyn canllawiau BERA bydd pob enw  sy’n rhan o’r broses yn enw fffug er mwyn sicrhau preifatrwydd ar gyfer yr unigolion. Bachgen chwech oed ym mlwyddyn dau yw Tudur, sydd yn cael trafferth gyda’i ymddygiad a chydweithio gyda eraill yn y dosbarth.  Fel esbonwyd yn ei broffil un tudalen, cafodd ei ddiagnosio gyda Anhwylder diffyg canolbwyntio a gorfywiogrwydd (ADHD) ychydig wedi ei benblwydd yn chwech oed. Ers y diagnosis mae Tudur wedi derbyn cymorth gan athrawes un i un er mwyn ei helpu gyda tasgau penodol a pan mae angen cydweithio gyda eraill. Nid yw unigolion sydd â ADHD yn gallu delio gyda derbyn beirniadaeth gan eraill a felly mae hyn yn rwystr pan yn ceisio cwblhau tasgau gyda eraill megis; asesu cyfoedion (Shire 2018).

Caiff ADHD ei adnabod fel anhwylder seiciatrig mwyaf cyffredin (Polanczyk et al, 2014) sy’n effeithio ymddygiad ac yn rwystr pan yn ceisio datblygu dealltwriaeth academaidd. 
Yn ystod y chwech wythnos, bydd chwech ffocws. Bydd pob ffocws yn ceisio targedu gwelliant o fewn ymddygiad Tudur, ac sut mae’n cydweithio gydag eraill. Ar ddiwedd y broses bydd Tudur yn adfyfyrio ar ba dechneg oedd yn gweithio orau iddo a pha rai y byddai’n parhau i’w defnyddio yn y dyfodol.

1. Adnabaod sut i ddangos cwrteisi at staff yr ysgol ac at ei gyfoedion.
2. Sut mae penderfyniadau unigolyn yn effeithio ar eraill.
3. Sut mae teimladau unigolyn yn gallu newid ac yn gallu effeithio ar eraill.
4. Cydweithio a rhannu gyda eraill.
5. Datblygu y gallu i weithio yn annibynnol a dyfalbarhau.
6. Penderfynu pa ffordd yw’r orau i Tudur fynd ati i ymdopi gyda chydweithio  a gwella ei ymddygiad.
Yn bennaf, dau drosglwyddiad cafodd ei wneud yn y broses hon sef;
1. Diagnosis Anhwylder diffyg canolbwyntio a gorfywiogrwydd (ADHD).
2. Cynorthwyydd un i un.
Gan gadarnhau diagnosis Tudur mae modd cynnig strwythur ar sut i ddelio gyda’r cyflwr yn y dosbarth gan wneud ymchwilio effeithiol. Yn ystod fy nhrafodaeth byddaf yn cyfeirio at sawl strategaeth cafwyd ei amgrymu ac sut byddwn yn ei ddefnyddio yn y dosbarth gyda Tudur. Yn ail, gan roi cynorthwyydd i weithio gyda Tudur, sef Miss Hughes, bydd modd gwneud yn siwr bod yr athrawes ddosbarth hefyd yn gallu rhoi sylw teg i ddisgyblion eraill sydd yn y dosbarth. Bydd Miss Hughes hefyd yn gefnogaeth iddo mewn sawl ffordd, gan ei gefnogi a chynnig help llaw gyda’i dasgau, ac er mwyn trafod ei deimladau a sut maent yn effeithio ei ymddygiad. Credaf ei bod yn holl bwysig bod Miss Hughes yn ymwybodol o sut mae Tudur wedi bod yn y dosbarth yn y gorffennol, er mwyn ei pharatoi ynglŷn â beth sydd o’i blaen. Gan gychwyn y broses gyda sesiynau un i un gyda Tudur, bydd modd i Miss Hughes ddod i adnabod ei bersonoliaeth a beth sy’n ddisgwyliedig ohoni (Paula Bosanquet, 2015).

Gan drafod a ystyried pob ffocws rwyf wedi penderfynu ei roi yn y cynllun hanner tymor ar gyfer Tudur, byddaf yn ceisio dadansoddi y gweithgareddau a fyddai’n cael eu cynnal pob wythnos gan ystyried pam rwyf wedi penderfynu ar y strwythur penodol hyn. Er mwyn bod yn foesegol yn ystod yr aseiniad byddaf yn edrych ar gryfderau a gwendidau pob ffocws.

Fel ddangoswyd yn y cynllun hanner tymor (gwelwyd yn rhan 2), mae chwech cam a fydd yn rhan o’r broses. Bob wythnos bydd un targed yn cael ei osod a fydd yn ceisio datblygu ymddygiad Tudur yn y dosbarth ac adref. Darganfyddwyd bod plant sydd â ADHD yn ymddwyn yn addas pan mae siawns o gosb, ond ni fyddent yn ymddwyn yn addas pan nid oes siawns o gosb (Brown & La Rosa, 2002; Carlson & Tamm, 2000; Mather & Goldstein, 2001; Slusarek, Velling, Bunk, & Eggers, 2001), felly mae’n holl bwysig bod rheolau a trefn caeth yn ystod y broses. Cafodd y cynllun ei seilio ar dechnegau sy’n cydweithio gyda’i gyflwr er mwyn sicrhau bydd y gweithgaredd yn dasgau fydd Tudur yn gallu eu cyflawni.
Pan yn gwneud ymchwil ar gyfer sicrhau bod y cynllun yn effeithiol, darganfyddwyd bod tri cydran a fyddai’n creu rhaglen llwyddiannus ar gyfer Tudur sef;
1. Cymwysiadau: beth sy’n gwneud dysgu yn haws iddynt.
2. Cyfarwyddiadau: y technegau rydych yn  eu defnyddio pan yn dysgu. 
3. Ymyriad: Sut rydych yn delio gyda ymddygiad sy’n amharu ar ganolbwyntio neu yn gwrthdynnu myfyrwyr eraill.
(Jeanna Segal, Ph.D., Melinda Smith, M.A., 2021).

Yn yr wythnos gyntaf bydd Tudur a’r dosbarth yn canolbwyntio ar sut i ddangos cwrteisi tuag at eraill yn yr ysgol. Esbonwyd fod unigolion â Anhwylder diffyg canolbwyntio a gorfywiogrwydd yn delio gyda problemau â’i perthnasoedd rhwng athrawon a cyfoedion (Becker et al., 2006; Coghill et al,. 2006; Nijmeijer et al., 2008) a felly mae’n bwysig fod Tudur yn deall beth yw’r eirfa cywir i’w defnyddio pan yn siarad gyda eraill. Fel esbonwyd yn y proffil un tudalen mae Tudur gyda perthynas gwell gyda’r athrawon/ staff yr ysgol na’i gyfoedion, a felly mae’n bwysig bod Tudur yn gweithio ar ei berthnasau gyda’i gyfoedion yn ystod y broses. Damcaniaeth sydd yn dangos bod datblygiad Tudur yn wahanol i rai unigolion yw beth dywedodd Bowlby (1980). Esboniai bod y gogwyddiad i wneud perthynas emosiynol gyda unigolion yn ran o ein natur. Nid yw Tudur yn gallu cyfathrebu gyda’i gyfoedion heb golli ei dymer, felly mae’r mynegiad hyn yn anghytuno gyda beth ddywedai Bowlby (1980).
Yn ystod yr ail wythnos bydd Tudur yn canolbwyntio ar ei benderfyniadau ac sut maent yn effeithio eraill. Mae sgiliau gwneud penderfyniadau yn ddibynnol ar ddamcaniaeth Piaget sef, Damcaniaeth Datblygiad Gwybyddol. Caiff y ddamcaniaeth hon ei rhannu yn bedwar cam sef;
1. Cyfnod Synhywraidd-weithredol (genedigaeth- 18/24 mis)
2. Cyfnod Cynweithredol (2 – 7 oed)
3. Cyfnod Weithredu Ddiriaethol (7 – 11 oed)
4. Cyfnod Weithredu Ffurfiol (12 oed +)
(Dr. Saul McLeod, 2020).
Yn amlwg gan mai chwech oed yw Tudur, byddwn yn canolbwyntio ar y cyfnod cynweithredol. Esbonwyd yn ystod y cyfnod hwn mae’r ffordd mae y plentyn yn meddwl wedi ei selio ar sut mae popeth yn edrych o’i cwmpas, a felly unwaith eto mae modelu yn hynod o bwysig yn ystod y cyfnod yma i Tudur. Mae’r ffordd maent yn meddwl yn sythweledol, sef yn seiliedig ar ei barn o’r sefyllfaoedd, ac yn hunanganolog, sef sut maent yn gweld y byd o’i hamgylch (Dr. Saul McLeod, 2020).
Y dasg ffocws  bydd Tudur yn ei gyflawni gyda Miss Hughes yw defnyddio cardiau fflach sydd gyda sefyllfaoedd sydd wedi digwydd i Tudur yn yr ysgol. Gan drafod gyda Tudur beth sydd wedi digwydd iddo yn bersonol mae modd ymarfer y cyfnod cynweithredol gan weld beth yw ei resymau am ei benderfyniadau. Damcaniaeth sy’n esbonio pam bod Tudur yn ymddwyn fel hyn yw ‘Damcaniaeth Ymddygiad Skinner’. Trafodai B.F.Skinner (1969) bod ymateb rieni yn effeithio ar penderfyniadau eu plant, gan ei fod yn helpu y plentyn wneud y penderfyniad pe byddent yn ei wneud eto neu beidio. Er enghraifft; pe byddai Tudur yn gwneud rhywbeth drwg/ ni ddylai ei wneud , ac mae ei rieni yn dweud wrtho i beidio gwneud y weithred, mae siawns mawr ni fyddai yn ei wneud eto. Credaf fod y damcaniaeth hyn yn pwysleisio pwysigrwydd cynnwys rhieni Tudur yn y cynllun gan byddent yn gallu cyflymu y broses o ddod i arfer gyda’r ymddygiad cywir.

Trydydd ffocws y cynllun yw ystyried sut mae teimladau Tudur yn gallu newid ac yn gallu effeithio eraill. Yn ystod y dasg ffocws bydd rhaid i Tudur drafod gyda Miss Hughes gwahanol sefyllfaoedd gan ddweud sut fyddai’n teimlo yn y sefyllfa. Esbonwyd bod emosiynau yn allweddol pan yn creu perthynas cymdeithasol (Turner & Stets, 2005). Credaf bod damcaniaeth Piaget yn cysylltu gyda’r dasg gan ei fod yn esbonio sut mae dealltwriaeth a teimladau y plentyn yn seiliedig ar sut maent yn gweld y gymdeithas/ byd. Bydd modd o gymharu y damcaniaeth hyn gyda ymatebion Tudur. Gan wneud y dasg yma mae modd cwrdd â un o’r safonau SAC sef cyd-destunau bywyd go iawn, bydd modd i’r athrawes gyfoethogi profiad diwylliannol a ieithyddol yn ran o waith Tudur.
Un o’r camau pwysicaf yn ystod y broses yw targedu iechyd meddwl Tudur. Darganfyddwyd fod plant sydd gyda ADHD yn fwy tebygol o ddelio gyda symptomau iselder a gorbryder (Meinzer et al., 2014; Sciberras et al., 2014), felly mae’n bwysig fod Tudur yn cael amser i drafod ei deimladau. Caiff datblygiad emosiynol ei ddiffinio fel dealltwriaeth plentyn o beth sy’n achosi a rheoli ei teimladau (Harris, 2008).

Y pedwerydd ffocws yw canolbwyntio ar gydweithio a rhannu gyda eraill. Dyma ffocws pwysig iawn o fewn y broses i Tudur gan ei bod yn cysylltu â sawl elfen a cham yn y cynllun. Gan bydd tasg ffocws pedwar yn cael ei wneud yn ystod y bedwerydd wythnos bydd hyn yn gyfle i weld os yw sgiliau Tudur o gydweithio a bod yn gwrtais gyda eraill wedi datblygu neu peidio. Mae cydweithio yn hanfodol o fewn gymdeithas, a mae plant ceisio cydweithio o oed ifanc (Hermes J, Behne T, Studte K, Zeeyen A-M, Gräfenhain M, Rakoczy H, 2016), felly mae’n hanfodol bod Tudur yn ceisio targedu y sgil hyn ac ei wneud yn flaenoriaeth.

Datblygu y gallu i weithio yn annibynnol a dyfalbarhau yw’r pumed ffocws. Mae’n bwysig fod Tudur yn ceisio ei orau i weithio yn annibynnol gan fydd hyn o fudd iddo pan yn symud i’r Adran Iau yn mis Medi, er bydd Miss Hughes yn parhau i fod gyda Tudur drwy gydol ei gyfnod yn yr ysgol gynradd, gan ei annog i geisio gwneud tasgau bychain ar ei ben ei hun. Er mwyn sicrhau bod Tudur yn dyfalbarhau i weithio ar ei waith dosbarth rhaid gwneud yn siwr bod fformat y gwaith wedi ei osod mewn ffordd y bydd Tudur yn ei fwynhau. Fel arall ni fydd Tudur yn cwblhau y gwaith gan ni fydd ganddo gymhelliant i’w wneud os yw’r weithgaredd yn ddiflas iddo (Luman et al. 2005). Defnyddwyd y ddamcaniaeth hon wrth baratoi y gweithgareddau byddai Tudur yn eu cyflawni ar ei ben ei hun. Tasg ffocws yr wythnos hon yw ceisio cwblhau taflen waith ynglŷn â beth sy’n gwneud ffrind da gan liwio yr ansoddeiriau cywir. Fel y dywedai Tudur yn ei broffil un tudalen mae’n mwynhau lliwio, a felly gan wneud tasg yn seiliedig ar beth mae ganddo ddiddordeb ynddo bydd Tudur eisiau dyfalbarhau i orffen ei waith. Gan annog Tudur i arfer gyda cwblhau tasgau/ gweithgaredd penodol yn annibynnol rhaid sicrhau ei fod yn gweld sut i dorri’r tasgau yn gamau llai. Ceisir ei ddysgu sut i reoli amser, torri y weithgaredd yn gamau, ac erbyn pryd y dylid cwblhau pob cam, er enghraifft; cwblhau tasg un erbyn amser chwarae (Nina Parrish, 2018).
Y prif dechneg sydd yn helpu i gymell Tudur i wneud ei waith yn yr ysgol yw gwobrwyo. Gan ystyried sut i roi adborth i Tudur, mae rhaid cofio bod pob unigolion sydd â ADHD yn ansensitif i adborth negyddol tra eu bod yn hoff iawn o ganmoliaeth a gwobrwyo (Luman et al. 2005). Esbonwyd fod canmol y plentyn pan maent wedi cwblhau tasg, wir yn ei helpu i orffen ei waith. Mae disgwyliadau yr athrawes yn olynnol o fewn gymhelliant plentyn (Macbeath, 1998; Gillborn & Youdell, 2000) felly gan fodelu a chanmol gwaith unigolion bydd Tudur eisiau gwneud ei orau. Darganfyddwyd bod unigolion sydd â ADHD yn hoff o wobrwyo syth ar ôl y dasg, yn ogystal â gwobr byddent yn derbyn yn y tymor hir (Rapport et al. 1986; Sounga-Barke et al. 1992). Credaf y ffordd orau i fynd ati felly gyda canmol Tudur yw ei wneud yn gyson, er enghraifft; defnyddio siart sêr a derbyn gwobr ar ddiwedd yr wythnos. Gan ddefnyddio siart sêr bydd Tudur yn derbyn gwobr bychain i roi ar y siart ac yna gwobr mwy ar ddiwedd yr wythnos megis, tystysgrif.
Gan ganmol Tudur ar ei ymddygiad parchus a dyfalbarhad, a roi cosb pe byddai’n colli ei dymer neu yn effeithio ar eraill, bydd y strwythur o wneud y penderfyniadau cywir yn dod yn ran o fywyd bob dydd i Tudur. Mae gwobrwyo a cosbau yn paratoi Tudur at hunan reoliad (Bandura, 1977). Cefnogwyd damcaniaeth Barry a Haraway (2005b) gyda damcaniaeth Bandura gan esbonio bod hunan reoliad yn cynyddu yn gyffredinol dros amser gan drialu sgiliau a chafwyd ei ddysgu.
Mae’n bwysig bod yr ysgol â pherthynas dda gyda rhieni Tudur er mwyn adnabod beth yw ei gryfderau, wendidau, diddordebau a llwyddiannau tu allan i’r ysgol (Ellie Collier, 2017). Yn ychwanegol, mae teuluoedd plant sydd â ADHD gyda fwy o anawsterau pan yn ceisio cefnogi addysg ei plentyn o gymharu gyda teuluoedd eraill (Rogers, Wiener, Marton & Tannock, 2009). Gan gadw ei rieni yn ran o’r broses drwy gydol y chwech cam, bydd yr ysgol  yn gallu adnabod os yw ei ymddygiad yn gwella adref hefyd. Yr elfen pwysicaf mae rhieni Tudur angen ei ddangos yn ystod y broses yw modelu. Gan fodelu iaith ac ymddygiad cywir bydd Tudur yn ceisio ei dilyn ac ymddwyn yr un peth. Damcaniaeth sy’n cefnogi hyn yw ymchwil a chafwyd ei wneud gan Albert Bandura (1925). Enw yr arbrawf oedd “Bobo doll experiment”. Pwrpas yr arbawf oedd dangos ymddygiad ymosodol ar ddol ac nid oedd unrhyw ganlyniad negyddol yn digwydd, a felly byddai y plentyn yn ei dilyn ac yn dynwared yr ymddygiad yma hefyd.

Yn ychwanegol i’r broses, bydd Tudur yn derbyn gwaith cartref i wneud gyda ei rieni adref megis; trafod ei deimladau ac ymarfer cwrteisi gyda hwy. Cafwyd ymchwil ei wneud a darganfyddwyd bod ymglymiad rhieni mewn gwaith cartref yn gallu cael effaith bositif ar y plentyn (Hoover-Dempsey & Sandler, 1995; Epstein 1992; Keith, 1992; Leone & Richards, 1989), felly gan ddangos diddordeb a chymryd rhan yn y ffocysau byddai modd i rieni Tudur ddefnyddio y technegau hyn adref hefyd. Damcaniaethwyr arall sy’n cefnogi hyn yw Fan & Chen, 2001, trafodwyd fod ymglymiad rhieni yn cael effaith bositif ar berfformiad y plant yn yr ysgol.

Mae’n bwysig iawn cadw trefn ar waith Tudur gan bod unigolion sydd gyda ADHD yn cael trafferth gyda trefniadau, mae trefn yn allweddol iddynt (Abikoff et al., 2013). Er mwyn sicrhau hyn mae angen gwneud yn siwr fod popeth yn y llyfr cywir gan wneud cod lliw i gyd fynd gyda pob pwnc. Rhaid sicrhau bod trefn a camau pan yn paratoi i fynd adref hefyd gan wneud yn siwr bod digon o amser i drefnu beth sydd yn mynd adref gyda hwy megis; cot, bag ac unrhyw waith cartref sydd angen ei wneud. Gan ddefnyddio yr un strwythur bob dydd mae Tudur yn dod i arfer ac yn gwybod beth i’w ddisgwyl bob dydd. (Jeanna Segal, Ph.D., Melinda Smith, M.A., 2021). Caiff myfyrwyr sydd gyda ADHD ei adnabod am lwyddo mewn gemau cystadleuol neu gweithgareddau angerddol, megis; gweithgaredd ymarfer corff, mae rhaid amrywio cyflymder o fewn tasgau gwahanol (John O.Brooks 2019).

Gan ganolbwyntio ar waith dosbarth Tudur gall ysytyried pa dechnegau sydd yn helpu gyda’i addysgu fwyaf. Gan fynd allan o’r dosbarth unwaith yr wythnos i weithio un i un gyda Miss Hughes, mae’n rhoi cyfle i Tudur fyfyrio ar bopeth mae ef wedi ei ddysgu yn ystod yr wythnos  mewn ffordd anffurfiol. Mae’n bwysig bod yr athrawes yn darganfod pa dechneg o weithio sydd orau i Tudur gan bod myfyrwyr â ADHD yn perfformio yn well pan maent yn defnyddio y dechneg orau iddyn nhw’n bersonol. Gan wahanu prosiectau tymor hir neu tasgau mawr i fewn i rannau mae modd lleihau effaith straen ar Tudur ac rheoli ei dymer ac amynedd gyda’r gwaith (Jeanna Segal, Ph.D., Melinda Smith, M.A., 2021).  Fel trafodwyd ym mhroffil un tudalen Tudur, nid yw’n hoff o eraill yn edrych ar ei waith. Darganfyddwyd gall hyn fod oherwydd pan mae plentyn yn gweld oedolyn yn rhoi marciau ar ei gwaith, megis; ticio, rhoi croes, sylwadau, a.y.b, maent yn cwesitynu beth mae’r athrawes yn ei wneud, yn y pen draw gall hyn newid ei ffordd o feddwl (Vygotsky, 1981). Er mwyn osgoi hyn bydd angen datblygu hyder Tudur o fewn ei waith, a’i ddysgu bod sylwadau gan yr athrawes yn gallu bod o fudd iddo ac yn helpu iddo ddatblygu. 

Un strategaeth syml ond effeithiol a fyddai o fudd i Tudur ac y dosbarth cyfan yw sicrhau bod trefn eistedd yn y dosbarth. Mae plant sydd gyda ADHD yn gweld hi’n anodd i ganolbwyntio, nid ydynt yn gwrando pe byddai unigolyn yn siarad gyda hwy, ac maent yn dueddol o godi o’i cadair a rhedeg o gwmpas pan nid yw’r amser yn addas  (APA, 2000), felly mae’n holl bwysig bod Tudur yn eistedd mewn ardal addas iddo. Gan bod y dosbarth wedi ei osod ar gyfer y cyfnod sylfaen megis; byrddau crwn/ plant yn gwynebu eu gilydd mae’n bwysig fod Tudur yn eistedd mewn ardal na fydd yn amharu ar eraill ac eu addysg. Darganfyddwyd o ymchwil fod orau eistedd Tudur mewn sedd i ffwrdd o’r ffenestri ac y drws, ac ei roi yn thu blaen y dosbarth (Jeanna Segal, Ph.D., Melinda Smith, M.A., 2021). Wrth i Tudur  eistedd wrth ymyl yr athrawes ddosbarth mae modd iddi gadw trac ar ei gynnydd. Cafwyd hefyd ei gynghori i eistedd yn agos at miniwr a bin pe byddai angen cael gwared o unrhyw egni (Ellie Collier 2017). Sefyllfa a fyddai modd ymarfer hyn yw pan yn gwneud amser cylch. Byddai o fudd i Tudur eistedd wrth ochr yr athrawes  gan byddai llai o siawns i unigoloion/ gwrthrychau o’i amgylch dynnu ei sylw.

Pan yn darparu gwybodaeth i Tudur megis ynglŷn â’r wers, gwybodaeth academaidd, rheolau dosbarth, a.y.b.  Mae rhaid i blentyn sydd gyda ADHD cael ei atgoffa yn aml ynglŷn â rheolau dosbarth er mwyn ei cyfnerthu yn ran o drefn ysgol bob dydd  (The Children’s Attention Project).
 Mae’n bwysig rhoi cyfarwyddiadau un ar y tro ac ailadrodd os oes angen. Darganfyddwydd y dylai weithio ar y weithgaredd anoddaf gyntaf. Mae’n bwysig defnyddio llawer o adnoddau gweledol pan yn dysgu, er enghraifft; lluniau, siartiau, codio lliw, a.y.b. Rhan o ddatblygiad gwybyddol Tudur yw’r damcaniaeth meddwl (Premack & Woodruff, 1978). Fel arfer erbyn chwech oed mae plant wedi datblygu eu damcaniaeth meddwl (Premack & Woodruff, 1978), felly dylai fod Tudur gyda strwythur penodol mae’n ei gyflawni pan yn derbyn gwybodaeth.

I grynhoi pob ffocws ac y cynllun hanner tymor, credaf bod pob cam yn cael ei wneud yn y  drefn gywir, gan bydd y sgiliau mae Tudur yn eu datblygu yn yr wythnos gyntaf o fudd iddo erbyn diwedd y cynllun, megis; erbyn y pedwerydd ffocws bydd Tudur yn gwybod sut i ddangos cwrteisi pan yn cydweithio gyda myfyrwyr yn y dosbarth, pan fydd rhaid iddo weithio yn annibynnol bydd Tudur yn gwybod sut i rannu ei dasg i mewn i gamau bychain a sicrhau ei fod yn gorffen ar amser.
Un elfen sy’n hanfodol drwy gydol y cynllun hanner tymor yw trefniadaeth. Fel a trafodwyd ynghynt mae unigolion sydd yn delio gyda ADHD angen trefniadaeth, felly mae’n hanfodol bod trefniadaeth o fewn cynlluniau gwersi, tracio aseiniadau, rheoli adnoddau (Abikoff & Gallagher, 2009; Langberg, Epstein et al., 2011).

Yn bersonol, rwyf wedi datblygu fy nealltwriaeth o sut i ddelio gyda Anhwylder diffyg canolbwyntio a gorfywiogrwydd yn y dosbarth gan sylweddoli bod rhaid ystyried popeth cyn cynllunio, yn enwedig yr elfenau bychain megis; ble y bydd Tudur yn eistedd, a oes angen ychwanegu rheolau dosbarth, sut i’w ganmol, a.y.b.
Credaf bod ffocws chwech yn crynhoi y cynllun gan adyfyrfio pob ffocws gafwyd ei drafod ac ei roi ar waith. Gan ystyried pob strategaeth chafwyd ei ddefnyddio, bydd modd defnyddio llais y plentyn gan ofyn wrth Tudur beth wnaeth weithio orau iddo (Estyn, 2018), bydd yna modd o ddyfalbarhau gyda’r strategaethau yn y dyfodol.


Proffil Un Tudalen Tudur

Sut i fy nghefnogi ymhellach
· Mae angen Miss i helpu fi gyda tasgau mawr.
· Pan rwyf yn drist rwyf yn cael cyfle i gymryd seibiant yn y gornel dawel a sgwrsio gyda Miss Hughes.
· Cael mynd i fy ardal ddiogel pan rwyf wedi gwylltio.
· Ystafell wag i wneud fy ngwaith gyda Miss Hughes bob pnawn Dydd Mercher.
· Sesiynau pêl droed gyda Mr Jones bob bore.
Camau Nesaf:
· Cynllunio sesiwn gyda Mr Jones er mwyn cyflwyno pêl droed i’r dosbarth.


Beth mae pobl yn ei werthfawrogi amdanaf
· Fy mod yn hoffi helpu yn y dosbarth.
· Fy mod yn ffeind gyda eraill yn y dosbarth.
Mae fy ffrindiau’n dweud fy mod i’n...
· Ddoniol
Mae fy athrawon yn dweud fy mod i’n...
· Helpwr da.
· Pêl droediwr da.
· Gwneud pawb yn hapus.
· Fy mod yn gallu lliwio yn dda ac yn daclus.

Beth sy’n bwysig i mi
· Sêr ar y siart.
· Miss Hughes.
· Chwarae pêl droed gyda Mr Jones.
· Cael chwarae tu allan pan rwyf wedi gwneud gwaith da.

Llais yr athro
Tudur (Llais y plentyn)

Proffil Un Tudalen Tudur

Mae Tudur yn fachgen 6 oed ac yn ddisgybl ym mlwyddyn 2. Mae gan Tudur un chwaer fawr o’r enw Lois, ac maent yn byw gyda’u mam a’u tad. Mae pryder am ddatblygiad ac ymrwymiad Tudur yn yr ystafell ddosbarth sydd wedi cael ei godi gan yr athro ddosbarth a’i rieni. Yn ddiweddar, cafodd Tudur ei ddiagnosio gyda Anhwylder diffyg canolbwyntio a gorfywiogrwydd, gwelai hyn yn effeithio ar ei ymglymiad yn y dosbarth.
Cryfderau a meysydd i ddatblygu
Datblygiad Corfforol
Gan ystyried datblygiad corfforol Tudur gall ddweud ei fod yn mwynhau y gwersi ymarfer corff yn fawr iawn. Yn ystod y broses hon bydd Tudur yn cwrdd â Mr Jones bob bore er mwyn chwarae pêl droed.
Mae Tudur angen datblygu ei ddealltwriaeth ynglŷn â rheolau chwarae teg a chydweithio gyda eraill gan gymryd cyfrifoldeb am ddiogelwch ei hunain ac ei gyd-ddisgyblion. Mae Tudur angen datblygu y gallu o rannu offer gyda’i gyd-ddisgyblion a chofio bod angen gweithio fel tîm mewn rhai gweithgareddau er mwyn llwyddo.
Datblygiad Emosiynol
Mae Tudur wedi dechrau sylweddoli bod angen rheoli ei dymer yn ystod rhai sefyllfaoedd yn y dosbarth; megis cydweithio gyda eraill. Gan hefyd sylweddoli bod ei dymer yn effeithio eraill yn y dosbarth, mae Tudur angen adnabod pam bod ei deimladau yn newid oherwydd gwahanol sefyllfaoedd, gan adfyfyrio ar y sefyllfa a gweld beth sydd yn ei wylltio. Yn ychwanegol, mae Tudur angen sylweddoli pan mae ei deimladau yn newid, mae teimladau ei gyd-ddisgyblion hefyd yn newid.
Datblygiad Gwybyddol
Gan ganolbwyntio ar ei ddatblygiad gwybyddol nid yw Tudur yn deall sut mae ei benderfyniadau yn effeithio ar eraill. Nid yw Tudur yn deall sut i fynd ati gyda tasgau mawr. Pe byddai y dasg yn cael ei dorri fyny ni fyddai problem, ond nid yw’n gwybod sut i gychwyn heb gymorth.
Datblygiad Ieithyddol
Gan dargedu datblygiad ieithyddol Tudur nid yw’n gallu ysgrifennu a darllen yn annibynnol, rhaid cael cymhorthydd wrth ei ochr ar gyfer pob tasg. Mae’n gallu cyfathrebu yn dda gyda’i gyfoedion, er nid yw’n dangos cwrteisi pan yn sgwrsio, megis byth yn dweud ‘diolch’ ac ‘os gwelwch yn dda’.
Datblygiad Cymdeithasol
Nid yw Tudur yn gallu cydweithio gyda ei gyfoedion gan ei fod yn colli ei dymer gyda hwy. Nid yw Tudur yn hoff o eraill yn edrych ar ei waith, a felly nid yw’n hoffi pan mae’r dosbarth yn cymryd rhan mewn asesu cyfoedion. Mae gan Tudur berthnasoedd gwell gyda ei athrawon na gyda’i gyfoedion yn y dosbarth. 

	Gall ddefnyddio strwythur tebyg i rôl yr athro/ athrawes gyda rhieni Tudur, gan ddefnyddio sefyllfaoedd sydd wedi digwydd adref. Bydd modd cymharu y sefyllfaoedd gyda beth sy’n digwydd yn yr ysgol a gweld os oes patrwm.

	“Rwy’n dechrau gofyn ac ateb cwestiynau i wella fy nealltwriaeth.”
	
	Rôl yr athro yn ystod y ffocws hwn yw ceisio cymell Tudur i wneud ei orau yn mhob tasg mae’n ei wneud. Gan ddysgu technegau personol i Tudur o sut mae modd torri y dasg i fyny’n  rannau  bychain gan ei wneud yn haws iddo. Mae bwysig bod Tudur yn deall beth yw diffiniad y gair ‘dyfalbarhau’, gan ei atgoffa bod angen amynedd ar gyfer pob tasg mae’n ei wneud.

Gweithgaredd: 
Tasg Ffocws- Ceisio adfyfrio ac atgoffa Tudur o phob weithgaredd a gyflawnwyd yn ystod yr hanner tymor, gan geisio gweld pa dechneg oedd orau iddo megis; amser yn yr ardal ddarllen, chwarae pêl droed gyda Mr Jones, a.y.b.
Tasg Annibynnol- Cwblhau taflen er mwyn atgoffa Tudur o bob cam, ac ei longyfarch gyda tysysgrif er mwyn dathlu ei lwyddiant.

Yr Athrofa, 2021. Safonau Proffesiynol Addysgu ac Arweinyddiaeth. Partneriaeth Dysgu Proffesiynol Yr Athrofa.
Atodiad 1
Cwblhewch tasg ‘llenwi y bylchau’ gan ddefnyddio y mat eirfa cwrteisi a dewis y gair perthnasol.

1. Gai _______ pensil gen ti ________________?
2. Ydw, rwy’n iawn __________.
3. Rwy’n ______ am dy wthio.
4. ______________, gai dy basio?Sori
Esgusodwch fi
Diolch
Os gwelwch yn dda






















Atodiad 2

Cwblhewch taflen waith ynglŷn â pa penderfyniadau sydd yn dda, a beth sy’n ddrwg.
Cylchwch yr ateb cywir.

‘A yw taflu cadair dros y dosbarth yn benderfyniad da neu drwg?’

Da                                                              Drwg


‘A yw rhannu gyda eraill yn benderfyniad da neu drwg?’

Da                                                              Drwg


‘A yw torri ar draws yn benderfyniad da neu drwg?’

Da                                                              Drwg


‘’A yw ateb yn nôl yn benderfyniad da neu drwg?’

Da                                                              Drwg


‘A yw helpu eraill yn benderfyniad da neu drwg?’

Da                                                              Drwg

